kardosdrur/scandi-wiki huggingface dataset:
Småbladet berberis

 
Småbladet berberis (Berberis wilsoniae var. parvifolia) er en busk med en tæt og afrundet vækst. Blomsterne har hver seks guldgule kronblade. Arten bruges som prydplante – især på grund af dens efterårsfarver.

Kendetegn 
Småbladet berberis er en lille, tætvoksende og løvfældende busk. De etårige skud er furede og fint hårede. Veddet er bleggult. Bladene er spredt stillede og omvendt lancetformede med hel rand og nogle få eller slet ingen randtorne. Oversiden er mørkegrøn, mens undersiden er lyst blågrøn. Blomstringen foregår i juni-juli. Høstfarven er klart rød. Bladtornene er tredelte og nåletynde. Blomstringen foregår i månederne juni-september, hvor man finder blomsterne samlet 5-6 ad gangen i små stande fra dværgskud. De enkelte blomster er 6-tallige med guldgule kronblade. Frugterne er laks- eller koralrøde bær, som bliver hængende vinteren over.

Rodsystemet består af tæt forgrenede, filtagtige rødder med orange-gult ved.

Småbladet berberis når en højde på 1 m og en kronediameter på ca. 1 m.

Hjemsted 
Småbladet berberis hører hjemme i skovbryn og på skråninger, flodbredder og langs små vandløb i Mongoliet og det vestlige og mellemste Kina. Her klatrer den op gennem buske og træer. . På bjerget Wa Shan i provinsen Sichuan findes der i højder over 1.800 m nogle lyse blandingsskove med Abies faberi (en art af ædelgran) som det dominerende træ. Her vokser arten sammen med bl.a. almindelig kvalkved (subsp. calvescens), bjergskovranke, blåbælg, dværgkvalkved, Enkianthus deflexus (en art af pagodebusk), etagekornel, Euonymous sanguineus (en art af benved), guldskovranke, havehortensia, himalayabirk, kamæleonbusk, kinesisk lind, kinesisk prydæble, kinesisk styrax, klatrebrombær, klatrehortensia, komarovsyren, koreakornel (subsp. chinensis), lancetbladet berberis (var. lanceifolia), moupinepil, nikkende skovranke, omeirose, pernykristtorn, Primula incisa (en art af kodriver), Pterocarya macroptera var delavayi (en art og underart af vingevalnød), Quercus serrata (en art af eg), Rhododendron argyrophyllum, Rhododendron calophytum, Rhododendron discolor, Rhododendron nitidulum, Rhododendron pingianum (arter af rododendron), rubladet hortensia, sargentrøn, sort gedeblad, tyrkisk løn (subsp. sinicum), udspærret dværgmispel, vorteberberis og Tsuga yunnanensis (en art af hemlock)

Galleri

Note 

Gule blomster
Buske
Haveplanter
Høstfarver
EDR

Forkortelsen EDR har flere betydninger:
 Enhanced Data Rate - en Bluetooth-funktion
 Experimenterende Danske Radioamatører - dansk radioamatørforening
 Event Data Recorder
 European Drawer Rack - del af Columbusmodulet koblet til Den Internationale Rumstation.
Liechtenstein ved sommer-OL 2016

Liechtenstein deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Svømning

Resultater

Referencer 

Lande ved sommer-OL 2016
2016
Wa Shan

Wa Shan (eller Washan) er et 3.253 m højt bjerg, som ligger i amtet Hongya på vestsiden af en dyb slugt langs floden Dadu i den kinesiske provins Sichuan. Bjerget er berømt som en botanisk og økologisk værdifuld lokalitet, der er blevet undersøgt af bl.a. W.P. Fang og Ernest Henry Wilson.

Sichuan
Bjerge i Kina
Filippa (æblesort)

Filippa er navnet på et dansk spiseæble. Æblet stammer fra et æbletræ, der blev udviklet af  skolepigen Filippa .

Æblet stammer fra Hundstrup på Sydfyn ved frøudsed 1877 foretaget af Karitha Filippa Nielsine Margrete Johansen.
I 1888 tildelt Det kgl. danske Haveselskabs certifikat af 1. klasse. Det stammer fra 1880.

Andre siger 1850, og 1881.

Filippaæblerne sidder helt ude i spidsen af grenene. Da de er lange og tynde (altså grenene) blæser æblerne let af i en efterårsstorm.

Kilder

Æblet bruges dels som spiseæble, dels til fremstilling af most og cider.

Æbler
Portræt af min hustru. Malerinden Anna Ancher

Portræt af min hustru. Malerinden Anna Ancher er et maleri af Michael Ancher fra 1884, skitsen er fra 1883.

På maleriet står  Anna Ancher og kigger ud ad den åbne dør. På højre hånd ses vielsesringen,  mens Anchers hund  ser mod den gravide mave. Datteren Helga kom til  verden i august 1883, skitsen blev malet i løbet af sommeren det år, det store maleri blev først færdig i 1884.

Modtagelse 
Maleriet er en hyldest til Anna Ancher og det kommende barn, Helga Ancher. Maleriet blev udstillet i København 1884 og vakte en del opstand, det blev anset for anstødeligt at vise en gravid kvinde, for det mindede publikum om den foregående kønsakt.

Gengivelse på andre steder  
P.S. Krøyer har malet flere motiver af malere der maler end andre Skagensmalere har. Michael Ancher maler portrættet af Anna, stående i døren er et af de første pastelmalerier Krøyer lavede; hans første pastelmalerier er lavet i 1883.

Andre lignende motiver 
Flere  andre kunstnere har malet helfigursportrætter af deres hustruer, af dem  har nogle malet den gravide hustru, der står ved en tærskel i  døråbningen.

Referencer

Eksterne henvisninger 
 Den Hirschsprungske Samling 
 Anna Ancher stående i døren. Skitse til ''Portræt af min hustru'' - Skagens Kunstmuseer
 Historier - Kunstnerhustruer: Statens Museum for Kunst 

Malerier af Michael Ancher
Malerier fra 1884
Malerier fra Den Hirschsprungske Samling
Malerier fra Skagens Kunstmuseer
Vlaams Belang

Vlaams Belang (nederlandsk: flamsk interesse ) er et belgisk (flamsk) højreekstremistisk og nationalkonservativt politisk parti, der blev grundlagt i 2004. Partiets leder er siden 2014 Tom Van Grieken.

I 2004 blev partiet Vlaams Blok dømt for at sprede racisme. I stedet at forsøge at få dommen omstødt besluttede lederne af Vlaams Blok at nedlægge partiet for i stedet at oprette Vlaams Belang. Det nye parti overtog det gamle partis program, dog med undtagelse af de punkter, der udgjorde grundlaget for racismedommen.

Politiske partier i Belgien
Nationalkonservative partier
Etableret i 2004
Politik i 2004
Islamofobi
Højreekstremisme
Ida Noddack

Ida Noddack (født Ida Tacke 25. februar 1896, død 24. september 1978) var en tysk kemiker og fysiker, som i 1934 nævnte kernefission som en mulig konsekvens af at beskyde urankerner med neutroner. Sammen med sin mand Walter Noddack og Otto Berg fandt hun i 1925 grundstoffet rhenium og spor efter grundstoffet technetium.

Kemikere fra Tyskland
Fysikere fra Tyskland
Tour Down Under 2017

Tour Down Under 2017 var den 19. udgave af cykelløbet Tour Down Under. Det australske etapeløb var det første arrangement på UCI's World Tour-kalender i 2017 og blev arrangeret mellem 17. og 22. januar 2017. People's Choice Classic blev kørt som optaktsløb, hvor australske Caleb Ewan fra  vandt. Richie Porte blev den samlede vinder af løbet.

Hold og ryttere

Danske ryttere 
 Lars Bak kørte for 
 Matti Breschel kørte for 
 Michael Valgren kørte for 
 Mads Pedersen kørte for

Etaperne

1. etape

2. etape

3. etape

4. etape

5. etape

6. etape

Trøjernes fordeling gennem løbet

Resultater

Eksterne henvisninger 
 Officielle hjemmeside 
 

2017
UCI World Tour 2017
Sandefjord Station

Sandefjord Station (Sandefjord stasjon) er en jernbanestation på Vestfoldbanen, der ligger i bykommunen Sandefjord i Norge. Stationen åbnede sammen med banen 7. december 1881. Stationen består af flere spor med to perroner, en stationsbygning opført i gulmalet træ efter tegninger af Balthazar Lange og en Narvesen-kiosk. Den ligger 14,5 meter over havet, 139,52 km fra Oslo S.

Stationen betjenes af NSB's regionaltog mellem Skien og Eidsvoll. Desuden er der en nærliggende rutebilstation og busforbindelse til Sandefjord Lufthavn, Torp. Ca. 600 m fra stationen ligger der en færgeterminal, hvorfra Color Lines’ færger til Strömstad i Sverige sejler.

Litteratur

Eksterne henvisninger 

Stationer på Vestfoldbanen
Etableret i 1881
Jernbanestationer i Vestfold
Larvik Station

Larvik Station (Larvik stasjon) er en jernbanestation på Vestfoldbanen, der ligger i byen Larvik i Norge. Stationen blev åbnet sammen med banen 7. december 1881. Stationsbygningen, der er opført efter tegninger af Balthazar Lange, blev fredet i 1997. Stationen betjenes af NSB's regionaltog mellem Skien og Eidsvoll.

I mange år lå terminalen for færgen til Hirtshals 300 m fra stationen, men efter at en ny færgeterminal åbnede i juni 2008 i Larvik Havn, er der nu ca. 2,5 km til færgen. Den tidligere færgehavn i Indre Havn er afviklet, og ejendommene er overgået til kommunen med henblik på byudvikling.

Litteratur

Eksterne henvisninger 

 

Stationer på Vestfoldbanen
Etableret i 1881
Jernbanestationer i Vestfold
Pembrokeshire Coast National Park

Pembrokeshire Coast National Park (Walisisk:Parc Cenedlaethol Arfordir Penfro) er en nationalpark som strækker seg langs kysten af Pembrokeshire i Wales. Det er den eneste nationalpark i Storbritannien som hovedsageligt består af kystområder.

Parken blev oprettet i 1952, og dækker 640 km². Den består af fire selvstændige dele: Kysten i det sydlige Pembrokeshire, med Caldey Island; Daugleddau-fjorden, kysten ved St. Brides Bay med såøerne der, samt Preseli Hills. Sektionerne er forbundet med hinanden med Pembrokeshire Coast Path.

Geologien i området er interessant, med en række steder for forskellige stenarter og markante formationer.

Pembrokeshire Coast Path 

The Pembrokeshire Coast Path er en 299 kilometer lang national vandrerute Den blev etableret i 1970 og følger kysten langs toppen af kystklinten, med omkring 11.000 meters stigninger og fald. The Pembrokeshire Coast Path er en del af Wales Coast Path,en 1.400 km lang fjernvandrerute langs hele kysten af Wales fra Chepstow til Queensferry, som blev åbnet officielt i 2012.

Eksterne kilder og henvisninger 

 pcnpa.org.uk Parkens officielle websted

Nationalparker i Storbritannien
Englands geografi
Etableret i 1952
Wales geografi
Kjose Station

Kjose Station (Kjose stasjon) var en jernbanestation på Vestfoldbanen, der lå i området Kjose i Larvik kommune i Norge. Stationen bestod af et spor og en perron. Den sidste tid den var i drift, blev den betjent efter behov af et-to tog om dagen i hver retning. 

Stationen blev åbnet 24. november 1882, da Vestfoldbanen blev forlænget fra Larvik til Skien. Oprindeligt hed den Tjose, men den skiftede navn til Kjose i april 1894. 19. november 1971 blev den nedgraderet til holdeplads, idet den dog mistede bemandingen allerede 1. januar 1972. 1. januar 1984 blev den nedgraderet til trinbræt. Stationen blev nedlagt 7. august 2018 i forbindelse med de sidste arbejder forud for omlægningen af Vestfoldbanen ad en ny dobbeltsporet strækning mellem Larvik og Porsgrunn. Umiddelbart efter begyndte optagningen af spor og fjernelse af køreledninger, master og andre tekniske installationer. Den nye strækning er en del af Bane Nors InterCity-projekt og følger hovedsageligt Europavej E18, om end den mest ligger i tunnel. 

Stationsbygningen blev opført i 1880 efter tegninger af Balthazar Lange og udvidet i 1911 efter tegninger af Harald Kaas. Den toetages bygning er opført i træ og rummede oprindeligt ventesal, kontor og en tjenestebolig. Bygningen er nu i privat eje, men stationsskiltet sidder stadig på væggen.

Litteratur

Eksterne henvisninger

Noter 

Stationer på Vestfoldbanen
Etableret i 1882
Ophørt i 2018
Jernbanestationer i Vestfold
Nedlagte jernbanestationer i Norge
Litauen ved sommer-OL 2016

Litauen deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Medaljevinderne

Referencer 

Lande ved sommer-OL 2016
2016
Cairngorms National Park

Cairngorms National Park (Skotsk gælisk: Pàirc Nàiseanta a' Mhonaidh Ruaidh) er en nationalpark i det nordøstlige Skotland, oprettet i 2003. det var den anden af to nationalparker etableret af Skotlands parlament efter Loch Lomond and the Trossachs National Park fra 2002. Parken omfatter bjergkæden Cairngorms og de omgivende bakker.

Da den blev oprettet, var der uenighed om omfanget. Mange mente, at et område i Perth and Kinross skulle inkluderes, men det blev udeladt. Der var også uenighed om en kabelbane på Cairn Gorm, som blev støttet af National Park Authority. Støtterne af projektet mente, banen ville bringe vigtige indtægter til området, mens modstanderne mente, det var et for stort indgreb i et beskyttet område.

Den var allerede den største nationalpark på de Britiske Øer, da den i 2010 blev udvidet ind i Perth and Kinross.

Byer og landsbyer 

Parken dækker områder i fire regioner. National Park Authority deler planmyndighed med lokalmyndighederne indenfor parkens område.

Aberdeenshire 

 Ballater, Braemar
 Strathdon

Angus 

Ingen byer eller landsbyer, kun dele af Angus Glens.

Highland 

 Aviemore
 Boat of Garten
 Carrbridge
 Dalwhinnie, Drumochter
 Grantown-on-Spey
 Kingussie
 Laggan
 Nethy Bridge, Newtonmore

Moray 

 Tomintoul

Eksterne kilder og henvisninger 

 Cairngorms National Park, Officiel website
 Kort med grænserne efter udvidelsen i 2010 
 Klimaforandringer (archived)
 Cairngorms Park Holiday Information Portal
 Cairngorms National Park website for accommodation and activities

Nationalparker i Storbritannien
Skotlands geografi
Etableret i 2003
Aberdeenshire
Angus
Kontradiktionsprincippet

Kontradiktionsprincippet eller modsigelsens grundsætning er et logisk princip, som påpeger, at noget ikke kan være både én ting og dets modsætning på samme tid.

Hvis noget med andre ord er sandt i en bestemt henseende, så kan det ikke også være falsk i samme henseende på samme tid.

Kontradiktionsprincippet er et af de tre klassiske grundprincipper inden for logikken. De to andre er henholdsvis identitetsloven og den udelukkede midte.

Traditionelt set anses Aristoteles for at være den første til at formulere kontradiktionsprincippet i værket Metafysikken, bog IV., der er en samling af hans noter (selv henviste han dog til det som "den første filosofi", "teologi" eller en filosofi om "de første årsager", men Andronikos fra Rhodos' navngivning af skriftsamlingen hang ved).

Aristoteles undersøgte med dette ikke kun måderne, hvorpå ting er, men undersøgte selve forudsætningerne for, at de kan være på disse måder.

Se også 
 Argumentationsteori
Logik

Referencer 

Logik
Musavat

Müsavat (, "Lighedspartiet", fra arabisk: (مساواة) "lighed, paritet") er et aserbajdsjansk politisk parti, og det ældste parti i landet, der stadig eksisterer. Partiets historie kan generelt opdeles i tre æraer: det tidlige Müsavat i perioden 1911-1923, dernæst en periode i eksil frem til 1989 og herefter partiets genopståen som det Nye Müsavat.

Partiet blev grundlagt af Mammed Amin Rasulzade, Abbasgulu Kazimzade og Taghi Nagioglu.

Politiske partier i Aserbajdsjan
Etableret i 1911
Naturpark Westensee

Naturpark Westensee ligger i trekanten mellem byerne  Kiel–Neumünster–Rendsburg i morænelandskabet  Østholstenske Bakkeland. Naturparken administreres af Kreis Rendsburg-Eckernförde.

Beliggenhed
Kernen i det  25.000 hektar store område er den 692 hektar store sø Westensee. Området er indrammet af motorvejene  A 7, A 210 og A 215.

Landskabet 
Landskabet er dannet i den sidste istid og er kendetegnet ved bakker, dale, skove, marker, moser, søer (f.eks. Brahmsee), sump, små floder (f.eks. Ejderen), klipper, grusbakker og sandbanker.

Turisme 
Schleswig-Holstein Musik Festival har  regelmæssigt tilbagevendende arrangementer på godset Emkendorf . For vandrere forbinder Naturparkvej Slesvig-Holsten de fem  Naturparker i Slesvig-Holsten.

Se også 
 Naturparker i Tyskland

Eksterne kilder og henvisninger

 Naturpark Westensee
 Noch immer wird hier das Leben nach Gutsherrenart gepflegt
 Tourismus Naturpark Westensee

Kreis Rendsburg-Eckernförde
Westensee
Alexandra Land

Alexandra Land (russisk: Земля Александры, Zemlya Aleksandry) er en stor ø beliggende i Franz Josefs Land i Arkhangelsk oblast i Rusland. Fraset Victoria Island er det den vestligst beliggende ø i Franz Josef Øhavet.

Geografi 

Det højeste punkt på øen, 382 m, er toppen af Kupol Lunny (Купол Лунный) "Månekuplen", en stor iskuppel der dækker det meste af den vestlige del af øen. I den vestlige ende af den vestlige isdækkede område ligger Nordenskiölds gletsjer, andre gletsjere på øen er Worcester-gletsjeren og Payers gletsjer. Den nordlige del af øen er isfri og dens østlige ende danner en halvø, der strækker sig sydpå, Polyarnykh Letchikov-halvøen. Denne halvø er dækket af Kupol Kropotkina (Купол Кропоткина), en mindre iskuppel. Der er tre store vandhuller på øen, herunder Utinoye (Andedammen) og Ledyanoye (Isdammen).

Dezhnev Bugten (Zaliv Dezhneva) ligger mellem den vestlige del af øen og Polyarnykh Letchikov-halvøen. Cape Thomas (Mys Tomasa) er den sydligste forbjerg af halvøen. Cambridge-kanalen (Proliv Kambritch) er et bredt sund mellem Alexandra Land og Zemlya Georga.

I den sydlige ende denne ø har to kapper, der peger mod sydvest på den sydligste kyst: Kap Lofley og Kap Ludlow. Kap Mary Harmsworth, der peger mod vest, er det vestligste punkt i selve Franz Josefs Land.

Økologi 

Isbjørnen, Ursus maritimus, findes på Alexandra Land. Isbjørne i denne region er i lighed med andre arktiske subregioner genetisk adskilte fra andre isbjørnesubpopulationer i forskellige arktiske subregioner.

Historie 

Alexandra Land er opkaldt til ære for Storfyrstinde Alexandra Pavlovna af Rusland (1783-1801), som blev ærkehertuginde af Østrig efter hendes ægteskab med ærkehertug Joseph Østrigs, palatin af Ungarn.

Den russiske navigator Valerian Albanov af Svyataya Anna nåede Kap Mary Harmsworth i Alexandra Land i 1914 efter hans prøvelser i polarisen. Cape Mary Harmsworth blev opkaldt efter Alfred Harmsworths kone Mary. Alfred Harmsworth, medlem af Royal Geographical Society, var hovedsponsor for Jackson-Harmsworths polarekspedition i 1894 til Franz Josefs Land.

Under 2. verdenskrig etablerede tyskerne en meteorologisk station på øen, kaldet Schatzgräber ("Skattegraver"). De fleste af medlemmerne blev ramt af trikiner efter at have spist råt isbjørnekød. De overlevende blev evakueret og projektet opgivet.

Nagurskaja er en russisk base, beliggende på øen ved 80 ° 49'N 47 ° 25'E, på stedet af den tidligere meteorologiske station. Den blev opkaldt efter pioner pilot Jan Nagórski og har fungeret som en af de vigtigste meteorologiske stationer i området under den kolde krig. Denne base har en 1.500 m lang snelandingsbane. Et Antonov An-72 fragtfly brød sammen under landingen i Nagurskoye den 23. december 1996.

Alexandra Land er også hjemsted for Nagurskoye militærbase, Ruslands nordligste militærbase.

Noter

Litteratur 
 Valerian Albanov, In the Land of White Death

Eksterne henvisninger 
 Jackson-Harmsworth Polar Expedition

Øer i Rusland
Obs.

OBS er en forkortelse, der står mange steder. Det står for observer - altså, vær opmærksom på... Det kan eks. være ting som "Obs: Mødet er udskudt til 3 dage senere" eller "Obs: Gulvet kan være glat".
Man kan også skrive "Vær opmærksom på at:", men det ville være meget længere, så derfor har man forkortelsen "Obs."

Noter 

Forkortelser
Identitetsloven

Identitetsloven, identitetsprincippet eller de uskelnelige størrelsers identitet er et logisk princip, som påpeger, at objekter ikke kan være numerisk forskellige på samme tid med at dele identiske kerneegenskaber.

Med andre ord påpeger princippet, at selv-identiske objekter må være uadskillelige fra dem selv. De må, så længe man opfatter dem som værende individuelle objekter, være dem selv uden også at være adskilte fra dem selv.

Identitetsloven er et af de tre klassiske grundprincipper inden for logikken. De to andre er henholdsvis den udelukkede midte og kontradiktionsprincippet.

Traditionelt set anses Gottfried Wilhelm Leibniz for at være den første der formulerede identitetsloven. Dette skete i Diskurs om Metafysik, der er en afhandling, hvor Leibnitz formulerer sine tanker om forudsætningerne for det værende.

Identitetsloven er tæt forbundet med et andet princip, som Leibniz formulerede i samme værk, kaldt 'Leibniz' lov' eller 'de identiske størrelsers uskelnelighed'. Dette princip påpeger omvendt, at objekter, der både fremstår numerisk forskellige og på samme tid har identiske kerneegenskaber, må være en og samme ting.

For at forstå hvad der menes med dette, så kan man se på Superman og Klark Kent (Supermans alter ego): Der er en numerisk forskel på de to, men begge har identiske kerneegenskaber og er, som et resultat af dette, én og samme person.

En opsummeret forskel på de to principper kan ses på denne måde:
 Identitetsloven hævder, at numerisk forskellighed indbefatter kvalitativ forskellighed.
 Leibniz' lov hævder, at kvalitativ forskellighed indbefatter numerisk forskellighed.

Se også 
 Argumentationsteori

Referencer 

Logik
Wilhelm Hegeler

Wilhelm Hegeler (født 25. februar 1870 i Varel i Oldenborg, død 8. oktober 1943 i Irschenhausen) var en tysk forfatter.

Han studerede først jura, blev derpå efter adskillige rejser forfatter og bosatte sig i München, Berlin og siden 1905 i Weimar. Han debuterede 1893 med romanen Mutter Bertha, har senere blandt andet udgivet romanerne Sonnige Tage, Ingenieur Horstmann (oversat på dansk), Das Aergerniss og flere andre. Han har udviklet sig til en livfuld og underholdende fortæller, ofte med et udpræget satirisk element. Fra hans hånd foreligger også en studie over Heinrich von Kleist (1905) og satiren Des Königs Erziehung (1911). Blandt hans senere romaner kmå nævnes Die Leidenschaft des Hofrats Horn (1914) og Der verschüttede Mensch (1924).

Værker
 Mutter Bertha, Berlin 1893
 Und alles um die Liebe, Berlin 1894
 Pygmalion, Berlin 1898
 Sonnige Tage, Berlin 1898
 Nellys Millionen, Berlin 1899
 Ingenieur Horstmann, Berlin 1900
 Pastor Klinghammer, Berlin 1903
 Kleist, Berlin [u.a.] 1904
 Flammen, Berlin 1905
 Pietro der Korsar und die Jüdin Cheirinca, Berlin 1906
 Das Ärgernis, Berlin 1908
 Die frohe Botschaft, Stuttgart [u.a.] 1910
 Den Himmel über mir und unter mir die Wellen, Berlin 1911
 Des Königs Erziehung, Stuttgart 1911
 Der Mut zum Glück, Berlin [u.a.] 1911
 Eros, Berlin 1913
 Tiefurt, Weimar 1913
 Die Leidenschaft des Hofrat Horn, Berlin 1914
 Die goldene Kette, Berlin [u.a.] 1915
 Bei unseren Blaujacken und Feldgrauen, Berlin 1916
 Der Siegeszug durch Serbien, Berlin 1916
 Zwei Freunde, Stuttgart [u.a.] 1921
 Der verschüttete Mensch, Stuttgart [u.a.] 1922
 Otto der Schmied, Berlin 1923
 Der Apfel der Elisabeth Hoff, Stuttgart 1925
 Das Gerücht und andere Erzählungen, Berlin 1926
 Die zwei Frauen des Valentin Key, Stuttgart 1927
 Goya und die Bucklige, Leipzig 1928
 Der Zinsgroschen, Hamburg 1928
 Das Wunder von Belair, Hamburg [u.a.] 1931
 Der innere Befehl. Ein Yorck-Roman, Universitas Deutsche Verlags-Aktiengesellschaft, Berlin  1936; erschien im selben Jahr unter dem Titel: Die Entscheidung. Roman aus dem Schicksalsjahre 1812 im Wegweiser-Verlag, Berlin 
 Das Gewitter, Leipzig 1939
 Das Kastenmännchen, Prag [u.a.] 1943

Litteratur 

 Carl Behrens:  
 

Romanforfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Luxembourg ved sommer-OL 2016

Luxembourg deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Svømning

Resultater

Referencer 

Lande ved sommer-OL 2016
2016